**ELŐTERJESZTÉS**

**A KÉPVISELŐ-TESTÜLET**

**2020. június 30- i rendes ülésére**

**Előterjesztés**

**Telki Község Helyi Építési Szabályzat módosítása**

**c. tervdokumentáció egyeztetési szakaszának lezárása**

**A napirendet tárgyaló ülés dátuma: 2020.06.30.**

**A napirendet tárgyaló ülés: Képviselő-testület**

**Az előterjesztést készítette: jegyző**

**Előterjesztő: Polgármester**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása**:

**2. Jogszabályi hivatkozások**: a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet

**3.Költségkihatások és egyéb szükséges feltételeket, illetve megteremtésük javasolt forrásai: nincs**

**4. Tényállás bemutatása:**

Telki község hatályos Helyi Építési Szabályzata (HÉSZ) 2016.évben 15/2016.(XII.13.) Ör. rendeletével került jóváhagyásra.

A HÉSZ legutóbbi felülvizsgálatát követően több módosító indítvány, több beadvány, kérelem fogalmazódott meg a hatályos rendelkezésekkel összefüggésben.

A beérkezett módosítási igények támogatásáról a képviselő-testület 7-19/2019.(I.28.) Öh. számú határozataival döntött.

Telki község Önkormányzatának Képviselő-testülete 100/2019. (VI.25.) számú önkormányzati határozatában döntött a hatályos Helyi Építési Szabályzat (HÉSZ)
módosításának szükségességéről, és arról, hogy a KASIB Mérnöki Iroda Kft-t bízta meg a Helyi Építési Szabályzat módosításának előkészítésével. .

A módosítás a hatályos településrendezési eszközt több kisebb részterületen érinti, melyek részben az önkormányzat elhatározásai, részben lakossági kérelmek alapján váltak szükségessé.

Az épített környezet alakításáról és védelméről szóló 1997.évi LXXVIII. törvény (továbbiakban: Étv.) alapján a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet ( továbbiakban : Korm. rendelet ) 41. §. alapján a polgármester az elkészült településrendezési eszközt véleményezteti a partnerekkel, a 29/A. §-ban rögzítettek szerint, a 9. mellékletben meghatározott államigazgatási szervvel, településszerkezeti terv készítése vagy módosítása esetében az érintett területi, települési önkormányzattal.

A Helyi Építési Szabályzat módosításának tervezetét az önkormányzat jelen eljárásban partnerségi véleményezésre bocsátotta a 29/A. § (1) bekezdése szerinti, valamint a 2020. február 6. napjára meghirdetett lakossági fórum keretében.

Az elkészült tervanyag partnerségi véleményezése a vonatkozó jogszabályok alapján megtörtént.

A Polgármester a veszélyhelyzet alatt a katasztrófavédelmi törvény adta felhatalmazás alapján 7/2020.(IV.06.) Polgármesteri határozatával az egyeztetési szakaszt lezárta és a tervezői válaszokat elfogadta, majd az egyeztetett anyagot végső szakmai véleményezésre megküldte az Állami Főépítész részére.

A véleményezési eljárást követően az Állami Főépítész kezdeményezésére a tervdokumentációa véleményezési szakaszban felmerült módosítások szükségességemiatt **kiegészítésre került**.

A véleményezési anyagot érintő kiegészítéssel együtt a véleményezési anyag ismételten megküldésre került az államigazgatási szerveknek. A kiegészítés a megküldött anyagban kék színnel lett jelölve. A kiegészítés a véleményezési anyag 6. 11. 12. és 53. oldalain található – és kizárólag az 1. témát érinti az útcsatlakozás kiépítésének biztosítéka érdekében az érintett építési övezetben történő épületelhelyezés feltételeként.

Az Állami főépítész felhívására a kiegészített anyagot ismételten meg kellett küldeni az államigazgatási szervek részére.

Az eredeti és a kiegészített egyeztetési anyagra beérkezett válaszok, észrevételek alapján megállapítható, hogy mivel megválaszolandó kérdés nem maradt ezért egyeztető tárgyalás összehívása nem indokolt, a véleményezési szakasz képviselő-testületi döntéssel lezárható. Ezt követően a végső szakmai véleményezésre összeállított - ugyancsak mellékelt - tervanyag megküldhető záró szakmai vélemény megkérése érdekében az Állami Főépítész részére.

Összességében megállapítható, hogy a partnerségi és lakossági véleményezési eljárás lezárható azzal, hogy a partnerségi egyeztetésben részt vett civil szervezetek és a lakosság részéről olyan észrevétel nem érkezett, amelyet a jogszabály szerint ún. „eltérő véleményként” kellene figyelembe venni.

Jelen egyeztetési szakasz az e döntést rögzítő határozat közzétételével zárul.

Fentieket összefoglalva tehát a partnerségi véleményezés az előterjesztés végén található határozat-tervezet elfogadásával lezárul.

A kiegészült ún. állami főépítészi egyeztetési tervdokumentációt a Képviselő-testületi határozattal együtt a hivatal küldi a Kormányrendelet 40.§ (1) bekezdés szerinti „végső szakmai véleményezésre” az Állami Főépítész részére.

Az egyeztetési eljárás további folytatása: Az állami főépítész a záró véleményezésre beadott tervdokumentációra 21 napon belül megadja záró szakmai véleményét.

A záróvélemény értelmében a Képviselő-testület jóváhagyja a tervet, amely leghamarabb az elfogadást követő 30. napon lép hatályba.

A partnerekkel, lakossággal, valamint az államigazgatási egyeztető szervekkel történt egyeztetés során beérkezett véleményeket és az azokra adott tervezői válaszokat jelen előterjesztés 1. mellékletének táblázata tartalmazza.

Kérem a tisztelt Képviselő-testületet, hogy az előterjesztés alapján az alábbi határozati javaslatot fogadja el, valamint döntsön az 1. mellékletben található tervezői válaszok elfogadásáról.

Telki, 2020. június 29.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testületének**

**…/2020. (VI..) önkormányzati határozata a**

**Telki Község Helyi Építési Szabályzat módosítása**

**c. tervdokumentáció egyeztetési szakaszának lezárása**

Telki község Képviselő-testülete megtárgyalta **Telki község Helyi Építési Szabályzat módosítása és felülvizsgálata véleményezés után javított anyag** **című** tervdokumentációjával kapcsolatos Partnerségi, lakossági, valamint az államigazgatási egyeztetés során beérkezett véleményekről szóló előterjesztést és az alábbi döntést hozza:

1. Telki község Önkormányzatának Képviselő-testülete a lefolytatott partnerségi, lakossági, valamint az államigazgatási és a szomszédos önkormányzatokkal történt véleményezés során beérkezett közbenső véleményeket, a kiegészítő véleményezés dokumentumait és az azokra adott tervezői válaszokat elfogadja, ezzel a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelete alapján az ún. Partnerségi véleményezési szakaszt, valamint az ún. államigazgatási egyeztetés véleményezési szakaszát a kiegészített véleményezési eljárás szakaszával együtt lezárja.

2. A Partnerségi és az államigazgatási egyeztetés véleményezési szakasza a kiegészített véleményezési szakasszal együtt jelen döntés közzétételével zárul le.

3. A Képviselő-testület felkéri a polgármestert, hogy a Telki Helyi Építési Szabályzat ( HÉSZ)

módosítása és felülvizsgálata véleményezés után javított anyag c. tervmódosítás vonatkozásában

kezdeményezze a végső szakmai véleményezési szakasz lefolytatását a 314/2012. (XI. 8.) Korm.

rendelet 40.§ (1) bekezdés szerinti a Pest megyei Kormányhivatal Állami Főépítészének

benyújtandó dokumentációval, ún. végső szakmai vélemény kikérése céljával.

Határidő: azonnal

Felelős: polgármester, főépítész